[bookmark: _GoBack]Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19)  и Упатството за спроведување на Законот за слободен пристап до информации од јавен карактер („Службен весникна Република Северна Македонија“ бр.60/20), постапувајќи по Жалбата изјавена од С. Д. Ц. од Скопје, поднесена против Општина Ѓорче Петрпв, по предметот Барање за пристап до информации од јавен карактер, на ден 19.08.2026 година го донесе следното

                                                                Р Е Ш Е Н И Е

1. С. Д. Ц. од Скопје, поднесена против Општина Ѓорче Петров, заведена во Агенцијата под бр.08-259 на 10.08.2026 година, по предметот Барање за пристап до информации од јавен карактер, СЕ УВАЖУВА.
2.СЕ НАЛОЖУВА на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

                                                          О Б Р А З Л О Ж Е Н И Е

С. Д. Ц. од Скопје, како што е наведено во Жалбата, на 08.07.2026 година поднел Барање за пристап до информации од јавен карактер до Општина Ѓорче Петров, со кое побарал да му се достави по електронска пошта следната  информација: 
„1. Дали Општина Ѓорче Петров има извршено експропријација на земјиште за изведба на улици или други јавни површини во рамки на градска четвр C3 20?( информацијата да соодвествува барем на периодот од носење на деталниот урбанистички план до денес). Замолувам да се наведат кои делнци или парцели.
2. Дали Општина Ѓорче Петров има издадено, реконструирано или на било кој начин уредно пешачки површини во рамки на Градска четврт C3 20 во истиот период? Замолувам да се наведат кои локации, делници или парцели.
3. Дали Општина Ѓорче Петров има донесено Програма за урбана опрема? Доколку нема во моментов, а имала во минатото, замолувам да ми се достави податок за последно донесена програма“.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-259 на 10.08.2026 година. 
Агенцијата по електронски пат, со допис бр.08-259 од 11.08.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                                                                 Директор
                                                                                                                   Петар Гајдов




Доставенодо:
- архива на Агенцијата
- жалителот/барател на информацијата
- имател на информацијата

